Balanites aegyptiacus
Balanites aegyptiacus (binomen ab Alire Raffeneau Delile anno 1813 statutum post Linnaeum, qui Ximenia aegyptiaca scripserat) est species arborum fructiferarum in climatibus aridioribus Africae borealis nativa. Olim in Aegypto culta est (iam ab anno circiter 2 000 a.C.n.). Hodie ibi rarius visa, in Sudania, Aethiopia, aliis civitatibus nihilominus floret.

Ad 10 metra crescere solet, forma gracili, foliis e spinis ortis, floribus parvis inter 8 et 14 millimetris latis, fructibus inter 30 et 40 millimetris longis. Cortex nucis oleum aromaticum utilissimum producit, balaninum oleum a Plinio nuncupatum.

Papiones hamadryades folia et fructus Balanitae aegyptiaci ad morbum schistosomiasim arcendum comedere censentur.

Notae

Bibliographia 

 William J. Darby, Paul Ghalioungui, Louis Grivetti, Food: gift of Osiris (Londinii: Academic Press, 1977) vol. 2 pp. 716, 782

Nexus externi 

Species plantarum
Zygophyllaceae
Fruges Africae boreo-orientalis
Plantae oleaginosae
Aromata
Res naturales animalibus utiles